2004R0815 — LV — 30.10.2004 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EK) Nr. 815/2004

(2004. gada 29. aprīlis),

ar ko saskaņā ar Regulu (EK) Nr. 174/1999 paredz pārejas posma pasākumus attiecībā uz piena un piena produktu eksportu sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu un jo īpaši tā 41. panta pirmo daļu, tā kā: (1) Saskaņā ar 1. panta 4. punktu Komisijas 1999. gada 26. janvāra Regulā (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām ( 1 ), lai tiktu piešķirta kompensācija, šiem produktiem jāatbilst prasībām, kuras noteiktas Padomes 1992. gada 16. jūnija Direktīvā 92/46/EEK, ar ko paredz veselības noteikumus attiecībā uz svaigpiena, termiski apstrādāta piena un piena produktu ražošanu un laišanu tirgū ( 2 ). Jo īpaši produktiem jābūt sagatavotiem apstiprinātā uzņēmumā un jāatbilst prasībām par veselības marķējumu, kuras norādītas minētās direktīvas C pielikuma IV nodaļas A punktā. (2) Komisijas 2004. gada 19. marta Lēmums 2004/280/EK, ar ko paredz pārejas posma pasākumus dažu Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā (turpmāk tekstā — “jaunās dalībvalstis”) iegūtu dzīvnieku izcelsmes produktu laišanu tirgū ( 3 ), paredz pārejas posma pasākumus, ko veic, lai atvieglotu pāreju no jaunajās dalībvalstīs esošā režīma uz tādu, ko nosaka Kopienas veterinārijas tiesību akti. Saskaņā ar minētā lēmuma 3. pantu dalībvalstis no 2004. gada 1. maija līdz 31. augustam atļauj tirdzniecību ar produktiem, kuri ir iegūti jauno dalībvalstu uzņēmumos, kuriem ir atļauts eksportēt piena produktus uz Kopienu līdz pievienošanās dienai, ja uz produktiem ir attiecīgā uzņēmuma Kopienas eksporta veselības marķējums un tiem ir pievienots dokuments, kurā apliecināts, ka produkti ir ražoti saskaņā ar Lēmumu 2004/280/EK. (3) Tādēļ ir lietderīgi atkāpties no Regulas (EK) Nr. 174/1999 prasībām un paredzēt, ka par tiem produktiem, kuri atbilst Lēmuma 2004/280/EK 3. punkta prasībām un kurus ir atļauts tirgot laika posmā no 2004. gada 1. maija līdz 31. augustam, ir tiesības pretendēt uz eksporta kompensāciju. (4) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, tā kā: IR PIEŅĒMUSI ŠO REGULU.







1. pants

Atkāpjoties no Regulas (EK) Nr. 174/1999 1. panta 4. punkta, par produktiem, kas līdz pievienošanās dienai iegūti Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas uzņēmumos, kuriem atļauts veikt eksportu uz Kopienu līdz pievienošanās dienai, un kas eksportēti no Kopienas laika posmā no pievienošanās dienas līdz ►M1 2005. gada 30. aprīlis ◄ , ir tiesības uz eksporta kompensāciju, ja tie atbilst Lēmuma 2004/280/EK 3. panta a) un b) apakšpunkta prasībām.

Minētā lēmuma 3. panta b) punktā norādītais dokuments ir izklāstīts Direktīvas 92/46/EEK 5. panta 8. punktā.

2. pants

Šī regula stājas spēkā saskaņā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu un ar tā spēkā stāšanās dienu.

To piemēro eksporta deklarācijām, kuras akceptētas no šīs regulas spēkā stāšanās dienas līdz ►M1 2005. gada 30. aprīlis ◄ .

Šī regula uzliek saistības kopumā un ir tieši piemērojama visās dalībvalstīs.